የአማራ ብድርና ቁጠባ ተቋም (አብቁተ) ለገበታ ለሀገር ፕሮጀክት 20 ሚሊዮን ብር ድጋፍ አደረገ፡፡
ባሕር ዳር፡ መስከረም 28/2013ዓ.ም (አብመድ) የአማራ ብድርና ቁጠባ ተቋም (አብቁተ) ለገበታ ለሀገር ፕሮጀክት 20 ሚሊዮን ብር ድጋፍ አድርጓል፤ በተጨማሪ የተቋሙ የሥራ ኃላፊዎች የአንድ ወር ደመወዛቸውን ለፕሮጀክቱ መስጠታቸው ተገልጿል፡፡የአብቁተ ዋና ሥራ አስፈጻሚው መኮንን የለውምወሰን ዛሬ በሰጡት መግለጫ ተቋሙ ለገበታ ለሀገር ፕሮጀክት የሚውል 20 ሚሊዮን ብር ድጋፍ አድርጓል፡፡ የአበቁተ የሥራ ኃላፊዎችም ፕሮጀክቱን ለመደገፍ የወር ደመወዛቸውን መስጠታቸውንም አስታውቀዋል፡፡አብቁተ ከተሰማራበት የፋይናንስ አገልግሎት በተጨማሪ መሰል ማኅበራዊና ኢኮኖሚያዊ ዘርፎችን በመደገፍ ረገድ ተሳትፎ እያደረገ እንደሆነ ዋና ሥራ አስፈጻሚው ገልጸዋል፡፡ራሱን ወደ ባንክነት ለማሳደግ በሂደት ላይ ያለው አብቁተ በቀጣይም መሰል ድጋፎችን አጠናክሮ እንደሚቀጥል ዋና ሥራ አስፈጻሚው አስታውቀዋል፡፡